Wanda Landowska

**Wanda (Aleksandra) Landowska** (1879–1959) var en polsk cembalist og pianist.

## Kunstnerisk løpebane
Landowska fikk sin første klaverundervisning i en alder av tre år. Fjorten år gammel avsluttet hun utdannelsen ved konservatoriet i Warszawa (*Uniwersytet Muzyczny Fryderyka Chopina w Warszawie*). Etter studier i komposisjon med Heinrich Urban i Berlin ble hun lærer ved Schola Cantorum i Paris og beskjeftiget seg med tidligmusikk og cembalospill. Fra 1913 til 1919 underviste hun ved Universität der Künste Berlin. Etter et kort mellomspill i Basel underviste hun fra 1920 ved École Normale de Musique i Paris. De første plateopptakene gjorde hun i 1923. I 1925 grunnla hun skolen *École de Musique Ancienne* i Saint-Leu-la-Forêt utenfor Paris der hun holdt årlige sommerkurs. Hun underviste blant annet Ralph Kirkpatrick og Rafael Puyana. Fra 1925 til 1928 underviste hun ved Curtis Institute i Philadelphia, USA.

Hun ledet skolen i Saint Leu La Forêt fram til andre verdenskrig, men Landowska var jøde, og da Tyskland invaderte Frankrike flyktet hun til USA. Her sto hun på bar bakke, men klarte å starte en ny karriere som lærer og musiker.  Avskjedskonserten gav hun i New York, 75 år gammel.

## Flukt og kunstplyndring
I Paris måtte hun la et omfangsrikt musikkbibliotek, verdifulle manuskripter og en berømt samling musikkinstrumenter bli igjen. 20. september 1940 beslagla Herbert Gerigk fra avdelingen «Sonderstab Musik» i Einsatzstab Reichsleiter Rosenberg (ERR) eiendelene hennes. Instrumentene ble pakket ned i 54 spesialkasser og sendt til Berlin. Offisielle protester mot ranet av franske kulturskatter ble tilbakevist med at Landowska ikke var fransk, men jøde med polsk pass.

Mye av samlingen hennes forsvant, og man antok at alt ble ødelagt under bombingen av Berlin. Likevel har det dukket opp forskjellige instrumenter ved auksjoner i Belgia, Canada og Australia. Erstatning fikk hun aldri.

## Musikkhistorisk betydning
Wanda Landowska var ekspert på renessanse- og barokkmusikk. Hun var en pionér under gjenoppdagelsen av historiske klaviaturinstrumenter med knipse- eller klimpremekanikk (jfr cembalo, spinett og virginal) og gav med det en viktig impuls til den historisk oppføringspraksis. I 1933 ble hun den første som oppførte Bachs *[[Goldbergvariasjonene|Goldbergvariasjoner]]* sammenhengende og uavkortet.

Den bulgarsk/franske pianisten Alexis Weissenbergs Bach-fortolkninger er sterkt influert av Landowska.

## Komposisjoner
* Hebraisk dikt for orkester
* Serenade for strykekinstrumenter
* en rekke mindre verk for klaver/cembalo
* Kadenser til klaverkonserter av Mozart og Haydn
* Transkripsjoner og arrangementer av folkesanger

## Skrifter
* Wanda Landowska og Henri Lew-Landowski: *Musique Ancienne*. Mercure de France, Paris 1909

## Referanser


## Litteratur
* Jutta Dick, Marina Sassenberg (red.): *Jüdische Frauen im 19. und 20. Jahrhundert*. Leksikon om liv og verk, Reinbek 1993 ISBN 3-499-16344-6

## Utstilling
* 2011: *Erinnerungen an Wanda Landowska*, Bachhaus Eisenach

## Eksterne lenker
* 
* 
* 
* 
* Eva Rieger: 
* «Landowska, Wanda»  av Patricia Juliana Smith (2002)
* The Interpretation of Bach's Works  av Wanda Landowska (til engelsk ved Edward Burlingame Hill)
* Wanda Landowska og andre snakker om hennes arbeider. YouTube
* Wanda Landowska spiller Bach. YouTube